Kolli Sambal

Kolli Sambal (juga dieja Koli Sambal, Tamil: ) ialah hidangan tradisional komuniti India Malaysia berasaskan ayam yang dimasak dengan sambal cili pekat dan berempah, dipengaruhi oleh masakan India Selatan. Hidangan ini popular di Malaysia dan Singapura, khususnya di restoran daun pisang, dan lazimnya dihidangkan bersama nasi putih, nasi beriani, nasi lemak, roti canai atau capati. Berbanding sambal Melayu, versinya lebih kering dan berminyak dengan tekstur menyerupai thokku, tanpa penggunaan belacan atau gula melaka.

Bahan dan penyediaan
Bahan utama Koli Sambal ialahhttps://myresipi.com/resipi/ayam-masak-ala-india/:

 Ayam (biasanya potongan kecil atau sederhana)
 Sambal cili yang diperbuat daripada cili merah, bawang merah, bawang putih, dan belacan (pes udang fermentasi)
 Rempah seperti serbuk kunyit, serbuk ketumbar, dan jintan manis
 Tomato dan bawang besar untuk menambah rasa dan tekstur
 Garam dan gula secukup rasa

Cara penyediaannya melibatkan menumis bahan sambal hingga naik bau, kemudian memasukkan ayam dan memasak sehingga ayam masak sempurna dan sambal menyerap ke dalam daging.

Variasi
Terdapat pelbagai variasi Koli Sambal mengikut negeri dan keluarga. Sesetengah versi menambah asam jawa atau limau nipis untuk rasa masam yang segar, manakala ada juga yang memasukkan kentang atau telur rebus sebagai pelengkap hidangan.
Populariti
Koli Sambal merupakan hidangan yang sangat digemari bukan sahaja oleh masyarakat India  tetapi juga rakyat Malaysia dari pelbagai kaum kerana rasa pedas dan berempah yang unik. Ia kerap menjadi pilihan untuk hidangan harian serta majlis khas seperti DeepavaliKumar, R. (2022). Masakan Perayaan Komuniti India di Malaysia. Kuala Lumpur: Penerbit Warisan. dan majlis-majlis perkahwinan.

Rujukan

Kategori:Masakan Malaysia
Kategori:Masakan Singapura
Kategori:Masakan India
Kategori:Hidangan ayam Malaysia
Kategori:Hidangan nasi Malaysia
Kategori:Hidangan ayam dan nasi
Kategori:Masakan Tamil
Kategori:Masakan India Malaysia